**ԿԾԿԾԻԳ-ԷԱՃԱՊՁԲ-25-26/6 ծածկագրով գնման ընթացակարգին մասնակցության համար սահմանվում են հետևյալ պահանջները.**

|  |  |
| --- | --- |
| **Պայմանագրի կատարման փուլում արտադրողից կամ վերջինիս ներկայացուցչից երաշխիքային նամակի կամ համապատասխանության սերտիֆիկատ ներկայացման անհրաժեշտությունը** | Ներկայացվում է, եթե սույն գնման հայտով սահմանված տեխնիկական բնութագիր-գնման ժամանակացույցով նախատեսված է նման պահանջ |
| **Մատակարարման վայր** | Ներկայացվում է ցանկով, համաձայն տեխնիակական բնութագիր-գնման ժամանակացույցի Հավելված 2-ի |
| **Երաշխիքային ժամկետ** | Մատակարարվող ընդհանուր համակարգի երաշխիքային սպասարկման ժամկետը մատակարարի կողﬕց պետք է լինի առնվազն 365 օր, բացառությամբ այն ապրանքատեսակների, որոնց համար Հավելված 1-ում սահմանված են երաշխիքային սպասարկման այլ ժամկետներ: Այն ապրանքատեսակները, որոնց համար նշված է 365 օրից ավել ժամկետ, տվյալ ապրանքատեսակների երաշխիքային ժամկետները պետք է  տրամադրվեն արտադրողի կողﬕց: |
| **Մատակարարման պայմաններ** | Մատակարարը պետք է ապրանքը տեղափոխի ՀՀ-ում իր կամ իր կողմից վարձակալած տարածք, որտեղ ապրանքները ընտրանքային կարգով պետք է ենթարկվեն ստուգման համապատասխանությանը պայմանագրին (յուրաքանչյուր ապրանքատեսակից ընտրանքային կարգով թվով 5 նմուշի համապատասխանության ստուգում պայմանագրով նախատեսված տեխնիկական բնութագրին), որի հաստատումից հետո նոր պետք է առաքվեն դպրոցների ցանկում նշված հասցեներով: Մատակարարման վերջնաժամկետն է` 2025 թվականի դեպքում` 31.08.2025թ-ը ներառյալ, իսկ 2026 թվականի դեպքում` 30.10.2026թ-ը ներառյալ, որն իր մեջ ներառում է լիցենզավորված ծրագրերի տեղադրումն ու կարգաբերումը: |
| **Մասնակցից պահանջվող փաստաթղթեր** | Մասնակիցը հայտով ներկայացնում է`  1) իր կողմից հաստատված դիմում-հայտարարություն` նշելով էլեկտրոնային փոստի հասցեն, հարկ վճարողի հաշվառման համարը, գործունեության հասցեն, սպասարկող բանկային կազմակերպության անվանումը, բանկային հաշվեհամարը և հեռախոսահամարը, որը ներառում է`  ա) հավաստում հրավերով սահմանված մասնակ­ցության իրավունքի պահանջներին իր և իրեն փոխկապակցված անձանց տվյալների համապատասխանության մասին.  բ) հավաստում՝ ընտրված մասնակից ճանաչվելու դեպքում, հրավերով սահմանված կարգով և ժամկետում որակավորման ապահովում ներկայացնելու պարտավորության կամ հրավերով սահմանված՝ վարկունակության վարկանիշ ունենալու մասին.  գ) հայտարարություն սույն ընթացակարգի շրջանակում անբարեխիղճ մրցակցության, գերիշխող դիրքի չարաշահման և հակամրցակցային համաձայնության բացակայության մասին.  դ) հայտարարություն սույն ընթացակարգի շրջանակում իրեն փոխկապակցված անձանց և (կամ) իր կողմից հիմնադրված կամ ավելի քան հիսուն տոկոս իրեն պատկանող բաժնեմաս (փայաբաժին) ունեցող կազմակերպությունների միաժամանակյա մասնակցության բացակայության մասին.  ե) իրական շահառուների վերաբերյալ հայտարարագիր: Հայտարարագիր չի ներկայացվում, եթե մասնակիցը անհատ ձեռնարկատեր կամ ֆիզիկական անձ է:  2) իր կողմից առաջարկվող ապրանքի տեխնիկական բնութագրերը, ինչպես նաև առաջարկվող ապրանքի ապրանքային նշանը, ֆիրմային անվանումը, մոդելը և արտադրողի անվանումը (այսուհետ՝ ապրանքի ամբողջական նկարագիր): Ընդ որում մասնակիցը կարող է ներկայացնել մեկից ավելի արտադրողների կողմից արտադրված, ինչպես նաև տարբեր ապրանքային նշան, ֆիրմային անվանում և մոդել ունեցող ապրանքներ, սակայն եթե տեխնիկական բնութագրում պատվիրատուի կողմից սահմանվել են պատվիրատուի կարիքի բավարարման տեսակետից որպես համարժեք համարվող ապրանքների ֆիրմային անվանումը, մոդելը և արտադրողը՝ մասնակիցը պարտավոր է հայտով ներկայացնել միայն հրավերի տեխնիկական բնութագրում նշված ապրանքները, **համաձայն սահմանվող ձևաչափի (կցվում է) (անհրաժեշտ է ներկայացնել և՛ հաստատված, և՛ աշխատանքային (word) տարբերակներով).**  3) իր կողմից հաստատված գնային առաջարկ (մասնակցի կողմից ներկայացվում է համակարգի միջոցով).  4) առաջարկվող ապրանքների ցանկի (բացվածքի) միավոր արժեքների գնացուցակ, **համաձայն սահմանվող ձևաչափի (կցվում է) (անհրաժեշտ է ներկայացնել և՛ հաստատված, և՛ աշխատանքային (word) տարբերակներով).**  5) հայտի ապահովում՝ կանխիկ փողի կամ բանկային երաշխիքի ձևով **(բանկային երաշխիքի ձևաչափը կցվում է)**.  6) գործակալության պայմանագրի պատճենը և դրա կողմ հանդիսացող անձի տվյալները, եթե կնքվելիք պայմանագիրն իրականացվելու է գործակալության միջոցով:  7) համատեղ գործունեության պայմանագրի պատճենը, եթե մասնակիցները սույն ընթացակարգին մասնակցում են համատեղ գործունեության կարգով (կոնսորցիումով): Ընդ որում համատեղ գործունեության կարգով (կոնսորցիումով) սույն ընթացակարգին մասնակցելու դեպքում՝   * համատեղ գործունեության պայմանագրի կողմերից որևէ մեկը չի կարող սույն ընթացակարգին (միևնույն չափաբաժնին) ներկայացնել առանձին հայտ: Սույն պարբերության պահանջի չպահպանման դեպքում հայտերի բացման նիստում մերժվում են ինչպես համատեղ գործունեության կարգով, այնպես էլ առանձին ներկայացված հայտերը.   եթե համատեղ գործունեության պայմանագրով սահմանված է, որ մասնակիցների ընդհանուր գործերը վարում է համատեղ գործունեության պայմանագրի առանձին մասնակից, ապա հայտը ներկայացվում, իսկ պայմանագիր կնքվելու դեպքում վճարումները կատարվում են այդ մասնակցին: Այն դեպքում, երբ համատեղ գործունեության պայմանագրով նախատեսվում է, որ ընդհանուր գործերը վարելիս յուրաքանչյուր մասնակից իրավունք ունի գործել բոլոր մասնակիցների անունից, ապա պայմանագիր կնքվելու դեպքում դրա հիման վրա վճարումները կատարվում են հայտը ներկայացրած մասնակցին: |
| **Սույն գնման ընթացակարգը հայտարարվում է «Գնումների մասին» ՀՀ օրենքի 15-րդ հոդվածի 6-րդ մասի 2) ենթակետով սահմանված պահանջների համաձայն:** | |